Kamu bisa jelasin ke aku soal Perlon Unggahan dalam bahasa bali?

Perlon Unggahan inggih punika silih tunggil tradisi sané kalaksanayang aminggu sadurung bulan Ramadan olih para krama ring désa Pekuncen, Kabupatén Banyumas, Propinsi Jawa Tengah. Upakara Perlon Unggahan punika kakawitin antuk rauh ka sétra Bonokeling nénten nganggén alas batis, tur makta 'ambeng'. Ring sétra punika wénten nenem Kasepuhan madoa (ziarah). Kasepuhan punika minakadi Kasepuhan Kyai Mejasari, Kyai Padawirja, Kyai Wiryatpada, Kyai Padawitama, Kyai Wangsapada miwah Kyai Naya Leksana.

Sasampun dudonan upakara sané kapertama punika, kalaksanayang ngajeng sinarengan olih para kramané. Wénten makudang-kudang ajengan tradisional sané patut wénten irika, sakadi nasi bungkus, serundeng sapi miwah jukut bécék (makuah). Serundeng sampi miwah jukut bécék punika patut kasajiang olih roras lanang. Taler dados manut saking korban sampi sané katampah. Sasampun punika, para kramané nglanturang ngrebut ajengan punika. Tetujonnyané mangda sarin berkah ring bulan Ramadan punika sayan akéh.